মোরশেদ আলী খান

মোহাম্মদ মোরশেদ আলী খান (জন্ম: ১৪ মে, ১৯৭২) ফরিদপুর জেলায় জন্মগ্রহণকারী বাংলাদেশের আম্পায়ার ও সাবেক আন্তর্জাতিক ক্রিকেটার। ১৯৯৮ সালে স্বল্পকালীন সময়ের জন্য বাংলাদেশ ক্রিকেট দলের পক্ষে খেলেছেন।

দলে তিনি মূলতঃ বামহাতি মিডিয়াম পেস বোলার ছিলেন। এছাড়াও নিচেরসারিতে বামহাতে ব্যাটিং করতেন মোরশেদ আলী খান। দীর্ঘদেহী বামহাতি বোলার হিসেবে ঘরোয়া ক্রিকেটে সুনাম কুড়ান। ঘরোয়া প্রথম-শ্রেণীর ক্রিকেটে ঢাকা মেট্রোপলিশের প্রতিনিধিত্ব করেছেন।

 আন্তর্জাতিক ক্রিকেট 
১৯৯৮ সালে মালয়েশিয়ায় অনুষ্ঠিত কমনওয়েলথ গেমসে প্রথমবারের মতো ক্রিকেট খেলাকে অন্তর্ভুক্ত করা হয়। এতে তিনিও বাংলাদেশ দলের অন্যতম সদস্য ছিলেন। তবে, গ্রুপ পর্বেই বাংলাদেশ দলকে চলে আসতে হয়েছিল।

সমগ্র খেলোয়াড়ী তিনটি একদিনের আন্তর্জাতিকে অংশ নিয়েছেন তিনি। ১৯৯৮ সালে ভারতে অনুষ্ঠিত ত্রি-দেশীয় প্রতিযোগিতায় অংশগ্রহণের সুযোগ ঘটে মোরশেদ আলী খানের। প্রথম খেলায় স্বাগতিক ভারতের বিপক্ষে ওডিআই অভিষেক ঘটে তার। নির্ধারিত ১০ ওভার বোলিং করে ১/৩১ লাভ করেন।

বর্তমানে তিনি বিসিবি’র প্রথম-শ্রেণীর আম্পায়ারদের তালিকায় অন্তর্ভুক্ত রয়েছেন ও পেশাদারী পর্যায়ে খেলা পরিচালনা করছেন। Morshed Ali Khan One Day International-Allround Analysis. (Retrieved on 2008-6-30)

 তথ্যসূত্র 

 বহিঃসংযোগ 



বিষয়শ্রেণী:১৯৭২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৯৮ কমনওয়েলথ গেমসের ক্রিকেটার
বিষয়শ্রেণী:ঢাকা মেট্রোপলিশের ক্রিকেটার
বিষয়শ্রেণী:বাংলাদেশী ক্রিকেটার
বিষয়শ্রেণী:বাংলাদেশের একদিনের আন্তর্জাতিক ক্রিকেটার
বিষয়শ্রেণী:কমনওয়েলথ গেমসে বাংলাদেশের প্রতিযোগী
বিষয়শ্রেণী:ফরিদপুর জেলার ক্রীড়াবিদ
বিষয়শ্রেণী:ঢাকা বিভাগ থেকে আগত ক্রিকেটার
বিষয়শ্রেণী:বাংলাদেশী ক্রিকেট আম্পায়ার